任惠

任惠，字濟民，直隸永平府灤州人，明朝政治人物。

 生平 
成化二十二年（1486年）丙午科順天府鄉試第七十九名舉人。弘治九年（1496年）中式丙辰科會試第二百九十三名，三甲第一百八十七名進士。授行人司行人，十八年六月升南京吏科給事中，正德二年（1507年）因弹劾劉瑾等八虎，下狱廷杖，革职为民《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。。正德六年十一月，起用為山東僉事，未到任即卒清·张廷玉等，《明史》（卷188）：“任惠，灤州人。弘治九年進士。由行人擢南京吏科給事中。正德元年九月偕同官諫佚遊，語切直。後起山東僉事，未任卒。”。

 家族 
曾祖任公三；祖父任全；父任玉，母杜氏。

参考文献

Category:成化二十二年丙午科順天鄉試舉人
Category:任姓
Category:灤州人
Category:明朝行人司行人
Category:南京吏科給事中
Category:明朝山東按察司僉事